Habe ya bella trentena d'anyos, se van prestar una colla de mullers d'este lugar a fer que reviscolasen atra vez las tradicions d'antes más, que la val de Chistau teneba, per part d'alavez no guaire vivas encara, pero yeran conservadas en la mente d'es goletz más goletz. La fayena de fer debantar tot un argüello que la val teneba ya olvidau no va estar mica de buen fer, pos d'ixes tiempos es güelos d'el lugar (como tamién en atros) no les teneban guaire aprecio a las suyas cosas d'antes, pos les heban dito siempre que yeran bastas, que bien poco valeban.